ધોરાજી ખાતે આવેલ ભાદર-2 ડેમમાં જેતપુરના ઉદ્યાેગો દ્વારા વર્ષોથી ગંદુ પાણી છોડવામાં આવે છે અને તે પાણી ભાદર – 2 ડેમ જૂથ યોજના મારફતે ધોરાજી તાલુકાના અનેક ગામડાઆે ઉપરાંત બીજા ઘણા જ શહેરી વિસ્તારોમાં લોકોના રોજિંદા વપરાશ તથા સિંચાઈ માટે આપવામાં આવે છે.પરંતુ ભાદર-2 ડેમના દૂષિત પાણીને લીધે આ વિસ્તારમાં મોટા પ્રમાણમાં રોગચાળો ફાટી નીકળેલ છે.જેને લઈને આ વિસ્તારના ખુદ ધારાસભ્ય વસોયાએ આ પ્રશ્ને લડત આપી સરકારને ઘટતું કરવા સુચવેલ હતું તથા જો પગલાં ન લેવાયે પોતે ભાદર નદીમાં સમર્થકો સાથે આજ રોજ જલસમાધી લેશે તેની પણ ચીમકી ઉચ્ચારેલ હતી.પરંતુ તંત્ર દ્વારા કોઈપણ પગલાં ન લેવાતા આજ રોજ ધારાસભ્ય સહિત હાદિર્ક પટેલ તથા બીજા અગિયાર જેટલા ધારાસભ્યો તથા હજારો સમર્થકો ભાદર નદી ખાતે ઉપસ્થિત રહી ધારાસભ્યની લડતને વેગ આપવા તેમની સાથે જલસમાધી લેવા તત્પર છે.ત્યારે જોવાનું એ રહ્યું કે હજી પણ તંત્ર ઉદાસીનતા જ સેવશે કે પછી જલસમાધી લેતા ધારાસભ્ય તથા તેમના સમર્થકોને અટકાવશેંં